《简宝鸡王二尹》
明代·程本立

南经险道入褒斜，十步跻攀九叹嗟。奇骏旧曾分上厩，蹇驴今叹借东家。

渭河夜雨鸣清濑，秦岭朝云化紫霞。万里一官谁见忆，天涯更复有天涯。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。